**Kap 1.Oktováldi**

Duogáš dieđut

Oktováldi lei dábálaš jo áigá ovdal 1600-logu. Keaisár Augustus válddii fámu olles Roma-riikkas ja stivrii dan okto. Poava nammadii iežas badjel buot gonagasaid ja eanahearráid, ja stivrii okto olles girku ja buot báhpaid. Sus galggai leat bajimus fápmu buot riikkain gos risttalašvuohta leavai ja sajáiduvai.

Frankriika, Englanda, Ruošša, Vuolleeatnamat ja Preussen (Duiskka guovllut) ledje Eurohpá fámoleamos riikkat 1600-logus. Dávjá ledje riiddut girku ja gonagasaid gaskkas. Gonagas oaivvildii ahte son lei ožžon fámu njuolga Ipmilis, seammá go girku, báhppa ja poava. Álbmogis lei maid seammá oaidnu, ja sii osko bajiduvvon ja ipmillaš gonagasaide ja eanahearráide. Loahpas nagodedje gonagasat vuollástit vel girku ja báhpaid. Dalle lei sis oktováldi ja sáhtte ieža mearridit buot iežaset riikkas.

Gonagasain dieđusge ledje mielbargit geat galge su veahkehit ollášuhttit áigumušaidis. Eanahearrát (Adel) ledje álggus su lagamus mielbargit. Sii eai dárbbašan vearu ja tuolu máksit ja sii nammaduvvojedje alla virggiide dađe mielde go gonagas vuollástii ođđa eatnamiid. Eanahearrát fuolahedje gonagassii soalddáhiid. Gonagasat barge ovttas maiddái rikkis gávpeolbmáin. Dain luike ruđa go dárbbašedje ruđa. Soađit ja čiŋat mákse ollu, ja sáhtte šaddat divrasat gonagassii. Gávpeolbmáin ledje buorit gávppašanvejolašvuođat nu guhkká go gonagasa duhtadedje. Oktováldi gonagasat sohte ja viiddidedje stivrenguovlluid. Deháleamos ovdamearkan ja ovdagovvan lei Frankriika ja Ludvig 14.

Gonagasat dađistaga viiddidedje stivrenguovlluid. Dat fas mielddisbuvttii ahte stivrenguovllut šadde menddo viidá, ja stivren šattai menddo váttis ja moalkái ovtta olbmuid. Ráđđehusat ja diggegottit šadde bistevaččat ja čeahpes eanahearrát nammaduvvojedje virggiide. Vuosttamužžan ekonomalaš áššiide, soahteáššiide ja soabadanáššiide.

**ML06S oahppoulbmilat**

*Oahpahusa mihttomearri lea ahte oahppi galgá máhttit...*

* ovdandivvut Sámi ja Norgga servodatovdáneami váldoiešvuođaid 800-900 loguid rájes 1700

loguid loahpa rádjái,

* atnit historjjálaš kárttaid ja ođđasit ráhkadit eurohpalaččaid mátkkiid gávdnanmátkkiid, válddahit kulturdeaivvademiid, ja ságastallat movt iešguđet kultuvrrat muosáhedje deaivvademiid

**Mo sáhttá álggahit dán kapihttala?**

Ságastallet: Makkár doaibma lea gonagasas? Geat leamaš gonagasat Norggas? Gos ássá gonagas? Maid son bargá? Sáhttibehtet maid bargat bargobihtá nr: 5.

**Govddáš doahpagat dán kapihttalis:**

oktováldi, oktomearrideaddji, gonagas, cára, stivret, vearru, fápmu, mielbargit, leanahearrá, vearrofáldi, bálvvát, eanahearrát, mearridit, eanabargit, hukset, vuollástit,

**Ávdnasat mat dárbbašuvvojit/leat vuohkásat ceahkkelanjas kapihttala čađadettiin:**

Čállingirjjit, interneahtta, dihtorat, diehtogirjjit Eurohpá gonagasaid birra, sárgunbáhpirat, atlasat

**Girjjit ohppiide:**

Hansen, Knut Ingar: Biografien om Kristian 4. Gyldendal 1999.

**Girjjit oahpaheddjiide:**

Dás gávnnat geat leamaš Norgga gonagasat: <http://siec.winnem.com/nkongerekker.htm>

**Vástádusat**

**Vástádusat Gažaldagaide s. 30**

1. Ipmilis
2. Várggáin
3. Son háliidii ieš oaidnit mo Davvin lei, ja háliidii “baldit” Ruošša ja Ruoŧa eiseválddiid, ja čájehit ahte son oamasta dáid guovlluid.
4. Son balai ahte olbmot vuostálastigohte jos menddo alla gáibádusat šadde.
5. 1638-1715 (1643-1715, lea rivttes vástádus gažaldahkii, muhto dan birra ii čuoččo girjjis. Son elii 1638-1715)
6. Versailles-šloahtta
7. Sii biddjojedje giddagassii, Bastillenii.
8. 1696-1725
9. St. Petersburg
10. Vuolleeatnamiin

**Kommentárat Bargobihtáide s. 31**

1. Dás lea vuogas ságastit ja čohkket “čuoggáid” távvalii. Daid sáhttet oahppit geavahit čálidettiin. Ságastehpet dan birra mii doaibmá bures Norggas dahje Sámis, ja mii sáhtášii leat eará láhkai, **du** mielas.

3. Evttohusat:

**Gonagasat geat elle Eurohpás 1600- ja 1700-logus:**

Englánddas: James II, Anne , George I,

Frankriikkas: Ludvig XV, Ludvig XVI

Ruoŧas: Karl XII

Spania: Filip V

5. Eanemus dovddus: Dronnet Elisabeth II, Dronnet Beatrix, Juan Carlos I, Harald V, Carl XVI Gustaf, Albert II, Luxembourg Henri, Dronnet Margrethe II,

6. Oahpaheaddji siiddus gávdno sátneruossalas maid oahppit sáhttet joavkkuin, dahje okto čoavdit.

7. Oahppit galggašedje movttiiduvvot ohcat detáljjaid govain.